**ΝΟΜΟΣΧΕΔΙΟ ΜΕ ΤΙΤΛΟ**

**ΝΟΜΟΣ ΠΟΥ ΤΡΟΠΟΠΟΙΕΙ ΤΟΝ ΠΕΡΙ ΕΥΡΩΠΑΪΚΩΝ ΟΜΙΛΩΝ ΟΙΚΟΝΟΜΙΚΟΥ ΣΚΟΠΟΥ (ΕΟΟΣ) (ΕΦΑΡΜΟΣΤΙΚΕΣ ΔΙΑΤΑΞΕΙΣ) ΝΟΜΟ**

|  |  |  |  |
| --- | --- | --- | --- |
| Συνοπτικός Τίτλος.  161(Ι) του 2012 | 1.Ο παρών Νόμος θα αναφέρεται ως ο περί Ευρωπαϊκών Ομίλων Οικονομικού Σκοπού (ΕΟΟΣ) (Εφαρμοστικές Διατάξεις) (Τροποποιητικός) Νόμος του 2023 και θα διαβάζεται μαζί με τον περί Ευρωπαϊκών Ομίλων Οικονομικού Σκοπού (ΕΟΟΣ) (Εφαρμοστικές Διατάξεις) Νόμο του 2012 (που στο εξής θα αναφέρεται ως «ο βασικός νόμος») και ο βασικός νόμος κι ο παρών Νόμος θα αναφέρονται μαζί ως οι περί Ευρωπαϊκών Ομίλων Οικονομικού Σκοπού (ΕΟΟΣ) (Εφαρμοστικές Διατάξεις) Νόμοι του 2012 έως 2023. | | |
|  |  | | |
| Τροποποίηση του βασικού νόμου με την προσθήκη νέου άρθρου 8Α . | 2. Ο βασικός νόμος τροποποιείται με την προσθήκη, αμέσως μετά το άρθρο 8, νέου άρθρου 8Α με το ακόλουθο κείμενο: | | |
|  |  | |  |
|  | «Εξουσίες εφόρου προς διόρθωση, συμπλήρωση, διασύνδεση και επικαιροποίηση μητρώου. | | 8Α.-(1)(α) Ο έφορος δύναται να διορθώσει οποιοδήποτε λάθος καταχωρισθέντος στοιχείου ή να συμπληρώσει παράλειψη οποιουδήποτε στοιχείου σε οποιοδήποτε από τα μητρώα τηρεί βάσει του άρθρου 8, και κάθε τέτοιο στοιχείο που διορθώθηκε ή συμπληρώθηκε με τον τρόπο αυτό έχει την ίδια εγκυρότητα και ισχύ όπως αν το λάθος ή η παράλειψη που διορθώθηκε να μην είχε γίνει. |
|  |  | | (β) Για την εξακρίβωση λάθους ή παράλειψης οποιωνδήποτε στοιχείων σε οποιαδήποτε από τα μητρώα που αναφέρονται στην παράγραφο (α), ο έφορος δύναται να αντιπαραβάλει αντίστοιχες καταχωρίσεις που τηρούνται σε μητρώα άλλων αρμοδίων υπηρεσιών της Δημοκρατίας, είτε μέσω διασύνδεσης των μητρώων ή άλλως πως. |
|  |  | | (γ) Καμιά διόρθωση ή συμπλήρωση δεν διενεργείται δυνάμει των διατάξεων της παραγράφου (α) εκτός αν ο έφορος εταιρειών δώσει προηγούμενη ειδοποίηση τριάντα (30) ημερών στον ΕΟΟΣ του οποίου οι καταχωρίσεις στο μητρώο επηρεάζονται. |
|  |  | | (δ) Κάθε επηρεαζόμενος ΕΟΟΣ που λαμβάνει ειδοποίηση δυνάμει της παραγράφου (γ), δύναται εντός της περιόδου των τριάντα (30) ημερών από την ημερομηνία κατά την οποία ο έφορος εταιρειών εξέδωσε την ειδοποίηση αυτή, να καταχωρίσει ειδοποίηση ένστασης στον έφορο με την οποία να παραθέτει τους λόγους ένστασης και να επισυνάπτει οποιαδήποτε σχετικά με την ένσταση συνοδευτικά έγγραφα. |
|  |  | | (ε) Ο έφορος αφού λάβει την ειδοποίηση ένστασης, την εξετάζει και δίνει ειδοποίηση για την απόφασή του στον ενιστάμενο ΕΟΟΣ εντός τριάντα (30) ημερών. |
|  |  | | (2) Σε περίπτωση λάθους ή παράλειψης σε στοιχεία ή άλλες καταχωρίσεις σε οποιοδήποτε από τα μητρώα που τηρούνται από τον έφορο βάσει του άρθρου 8, η οποία προέκυψε από αβλεψία του αρμόδιου λειτουργού που προέβη στη σχετική καταχώριση, ο έφορος δύναται να εγκρίνει τη διόρθωση λάθους ή τη συμπλήρωση της παράλειψης στοιχείων ή άλλων καταχωρίσεων, χωρίς να ακολουθηθεί η διαδικασία που προβλέπεται στο εδάφιο (1). |
|  |  | | (3)(α) Ο έφορος δύναται από καιρό σε καιρό να ζητά από οποιονδήποτε ΕΟΟΣ που βρίσκεται εγγεγραμμένο σε οποιοδήποτε από τα μητρώα που τηρούνται βάσει του άρθρου 8, να επιβεβαιώσει ή συμπληρώσει τα στοιχεία του ως αυτά καταγράφονται στις σχετικές καταχωρίσεις στα ανωτέρω μητρώα. |
|  |  | | (β) Οι ενέργειες που αναφέρονται στην παράγραφο (α) δύναται να διενεργηθούν είτε ταχυδρομικώς είτε με ηλεκτρονικά μέσα, και οι ΕΟΟΣ οφείλουν να διεκπεραιώσουν τέτοιες ενέργειες εντός καθορισμένης χρονικής περιόδου σύμφωνα με τις εκάστοτε σε ισχύ οδηγίες του εφόρου, ως αυτές θα δημοσιεύονται στην επίσημη ιστοσελίδα του Τμήματος Εφόρου Εταιρειών και Διανοητικής Ιδιοκτησίας |
|  |  | | (γ) Ο έφορος προβαίνει στην επικαιροποίηση, επιβεβαίωση ή συμπλήρωση των στοιχείων που οι ΕΟΟΣ του κοινοποιούν σύμφωνα με την παράγραφο (β), χωρίς την ανάγκη προσκόμισης του καθορισμένου για την εκάστοτε σχετική αλλαγή εντύπου. |
|  |  | | (4) Για τους σκοπούς του παρόντος άρθρου:-  ο όρος «στοιχεία» σημαίνει στοιχεία ταυτότητας, ταυτοποίησης και επικοινωνίας ενός προσώπου, περιλαμβανομένων των ακολούθων στοιχείων: πλήρες όνομα και επώνυμο, αριθμός εγγράφου ταυτοποίησης (ταυτότητα, διαβατήριο, πιστοποιητικό εγγραφής αλλοδαπού), χώρα έκδοσης εγγράφου ταυτοποίησης, υπηκοότητα, ημερομηνία γέννησης, όνομα ή επωνυμία νομικού προσώπου ή οργανισμού, αριθμός εγγραφής νομικού προσώπου ή οργανισμού, μητρώο εγγραφής νομικού προσώπου ή οργανισμού, πλήρης διεύθυνση, και διεύθυνση ηλεκτρονικού ταχυδρομείου. |
|  |  | |  |
|  |  |  | |
| Έναρξη ισχύος του παρόντος νόμου. | 3. Ο παρών Νόμος τίθεται σε ισχύ από την ημερομηνία της δημοσίευσής του στην Επίσημη Εφημερίδα της Δημοκρατίας. | | |